Jūrų klounai
Jūrų klounai (Amphiprion) – vienuolžuvinių (Pomacentridae) šeimos žuvų gentis, kuriai priklauso labai spalvingos, judrios, dygliuotais nugaros pelekais žuvys. Labai populiarios jūrų akvariumų žuvys. Gyvena simbiozeje kartu su aktinijomis, kurios užtikrina jūrų klounams saugumą. Minta kitomis smulkiomis žuvelėmis, bestuburiais. Išneršia apie 200 didelių ikrų. Gentyje yra 26 rūšys: Alardo jūrų klounas (Amphiprion allardi) Margasnukis jūrų klounas (Amphiprion akallopisos) Dvijuostis jūrų klounas (Amphiprion bicinctus) Rausvapelekis jūrų klounas (Amphiprion chrysopterus) Klarko jūrų klounas (Amphiprion clarkii) Raudonasis balnanugaris jūrų klounas (Amphiprion ephippium) Raudonasis jūrų klounas (Amphiprion frenatus) Ugninis jūrų klounas (Amphiprion melanopus) Maldyvinis jūrų klounas (Amphiprion nigripes) Netikrasis jūrų klounas (Amphiprion ocellaris) Paprastasis jūrų klounas (Amphiprion percula) Rausvasis skunkinis jūrų klounas (Amphiprion perideraion) Balnanugaris jūrų klounas (Amphiprion polymnus) Australinis jūrų klounas (Amphiprion rubacinctus) Oranžinis skunkinis jūrų klounas (Amphiprion sandaracinos) Sebės jūrų klounas (Amphiprion sebae) Trijuostis jūrų klounas (Amphiprion tricinctus) ir kt.